RAPPORT FRA KOMMISSIONEN TIL EUROPA-PARLAMENTET OG RÅDET - Alarmsystemet nr. 1/2002

Alarmsystemet nr. 1/2002

INDHOLDSFORTEGNELSE

1. Bevillinger

2. Den generelle udvikling i de månedlige udgifter

3. Foreløbigt bevillingsforbrug

4. Bemærkninger

5. Konklusioner

Bilag 1: Dokument om udarbejdelse af udgiftsprofiler for 2002

1. Indledning

2. Beregningsmetode - Generel regel

3 Undtagelser fra den generelle regel

Bilag 2: Profil for 2002 - kumulerede procentsatser

1. BEVILLINGER

1.1. Bevillinger under budgettets udgiftsområde 1 (Landbrug) for 2002

1.1.1. Det vedtagne budget

De bevillinger, som Europa-Parlamentets formand vedtog i december 2001 for budgettets udgiftsområde 1, andrager 44 255,08 mio. EUR (inkl. 24,9 mio. EUR i kapitel B0-40 [1]

[1] Ekskl. bevillinger på 250 mio. EUR i den monetære reserve (B1-6).

Bevillingerne:

- i underudgiftsområde "Den fælles landbrugspolitik" (underudgifts område 1a, der dækker afsnit B1-1 til B1-3), andrager 39 660,08 mio. EUR, dvs. 2 331,9 mio. EUR under det loft, der er fastsat i den interinstitutionelle aftale af 6. maj 1999 [2],

[2] Interinstitutionel aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren (1999/C 172/01).

- i underudgiftsområde "Landdistrikternes udvikling" (underudgifts område 1b, der dækker afsnit B1-4), andrager 4 595,0 mio. EUR, hvilket svarer til det loft, der er fastsat i den interinstitutionelle aftale.

Bevillingerne i kapitel B0-40 (Formålsbestemte reserver) beløber sig til 24,9 mio. EUR, og de vil først være disponible efter en overførsel. Disse bevillinger blev tildelt konti i følgende kapitler:

>TABELPOSITION>

1.1.2. Budgetprocedure

Foreløbigt budgetforslag (FBF)

FBF for 2002 blev udfærdiget af Kommissionen og foreslået budgetmyndigheden i maj 2001. De samlede bevillinger, der blev foreslået for EUGFL, Garantisektionen, androg 46 221,8 mio. EUR, inkl. 41 626,8 mio. EUR til underudgiftsområde 1a (der efterlod en margin på 365,2 mio. EUR under loftet på 41 992 mio. EUR) og 4 595 mio. EUR til underudgiftsområde 1b (på niveau med loftet).

Budgetforslag (BF)

Rådet vedtog budgetforslaget for 2002 i juli 2001. Det nedskar bevillingerne i underudgiftsområde 1a med 200 mio. EUR over en kam og fjernede den foreslåede særlige reserve på 1 000 mio. EUR, der var beregnet til supplerende markeds- og veterinærforanstaltninger i forbindelse med BSE og mund- og klovesyge. De samlede bevillinger til EUGFL, Garantisektionen, androg således 45 021,8 mio. EUR. Dette beløb bestod af 40 426,8 mio. EUR til underudgiftsområde 1a og 4 595,0 mio. EUR til underudgiftsområde 1b.

Ændringsskrivelse

Ved udgangen af oktober 2001 vedtog Kommissionen ændringsskrivelse nr. 2/2002 til FBF. Den tog herved hensyn til udviklingen i situationen på landbrugsmarkedet, udviklingen på oksekødsmarkedet såvel som udryddelsen af BSE og mund- og klovesyge og endelig den seneste landbrugslovgivning. Disse hensyn affødte et behov på 44 250,8 mio. EUR, hvilket resulterede i en nedsættelse af behovet på 1 971 mio. EUR i sammenligning med FBF, og hvoraf 39 655,8 mio. EUR til underudgiftsområde 1a, hvilket lå under loftet, og 4 595,0 mio. EUR til underudgiftsområde 1b, hvilket var lig med loftet.

Vedtagelsen af budgettet for 2002

Efter forliget mellem de tre institutioner tager budgettet for 2002 sig således ud:

- for underudgiftsområde 1a blev der i forbindelse med behovet i ændringsskrivelse nr. 2/2002 besluttet en forhøjelse på 4,5 mio. EUR, fordelt på 2,5 mio. EUR til særlig støtte til biavl og 2 mio. EUR til en oplysningskampagne om den fælles landbrugspolitik. Bevillingerne andrager 39 660,08 mio. EUR, hvilket er 2 331,9 mio. EUR under det underloft, der blev fastsat i Berlin.

- for underudgiftsområde 1b blev de ønskede bevillinger på 4 595,00 mio. EUR accepteret. Disse bevillinger er lig med loftet.

2. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Denne situation svarer til udgifterne i medlemsstaterne fra 16. oktober 2001 til 30. november 2001.

I bilaget til denne rapport redegøres der detaljeret for, hvordan udgiftsprofilen er udarbejdet.

2.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

2.2. Underudgiftsområde 1b: Landdistrikternes udvikling

>TABELPOSITION>

3. Foreløbigt bevillingsforbrug

>TABELPOSITION>

4. BEMÆRKNINGER

4.1. Bevillingsforbruget for januar 2002

Bevillingsforbruget i budgettets udgiftsområde 1 for januar 2002 (medlemsstaternes udgifter fra 16. oktober 2001 til 30. november 2001) var på 16 563,8 mio. EUR, hvilket svarer til 37,4% af bevillingerne. Udgifterne ligger

- 15,5 mio. EUR under indikatoren for underudgiftsområde 1a (udgifter, der tidligere henhørte under EUGFL, Udviklingssektionen, og veterinærudgifter)

- 66,9 mio. EUR under indikatoren for underudgiftsområde 1b (landdistrikternes udvikling).

4.2. Valutafaktorer

Dollarens vekselkurs over for euroen

De ovenfor angivne udgifter er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen om landbrugsbudgettet for 2001 udfærdiget på grundlag af den gennemsnitlige dollarkurs for juli, august og september 2001, dvs. 1 EUR = 0,89 $.

4.3. Markedsfaktorer

Underudgiftsområde 1a

I underudgiftsområde 1a svarede rytmen i bevillingsforbruget generelt til indikatoren. Selvom den generelle afvigelse er ubetydelig (-15,5 mio. EUR lig med -0,1% af budgettet), er afvigelsen for visse kapitler større og kræver følgende forklaringer:

>TABELPOSITION>

I begyndelsen af regnskabsåret vedrører de fleste betalinger i dette kapitel udbetalinger af direkte støtte. Disse betalinger skal foretages i perioden fra 16. november 2001 til 31. januar 2002. Overforbruget i forhold til indikatoren viser, at rytmen i udbetalingen af denne støtte er accelereret i visse medlemsstater (DK og D). Dette overforbrug er midlertidigt, og det ser ud til, at det vil være overstået inden for de næste to måneder på grundlag af meddelelser fra medlemsstaterne.

>TABELPOSITION>

Bevillingsforbruget lå under indikatoren, fordi visse medlemsstater (I og E) udskød udbetalingen af forskud på produktionsstøtten for olivenolie. Situationen forventes at blive normaliseret i de kommende måneder på grundlag af de mængder, der skal ydes støtte for under denne foranstaltning.

>TABELPOSITION>

Bevillingsforbruget lå over indikatoren, da det ser ud til, at E har fremskyndet udbetalingen af forskud på bomuldsstøtten.

>TABELPOSITION>

Bevillingsforbruget lå over indikatoren, da det ser ud til, at I har fremskyndet udbetalingen af forskud på tobakspræmien.

5. KONKLUSIONER

Bevillingsforbrug pr. 31. januar 2002

Bevillingsforbruget for januar 2002 (medlemsstaternes udgifter fra 16. oktober 2001 til 30. november 2001) var på 16 563,8 mio. EUR, hvilket svarer til 37,4% af bevillingerne. Udgifterne ligger

- 15,5 mio. EUR under indikatoren for underudgiftsområde 1a

- 66,9 mio. EUR under indikatoren for underudgiftsområde 1b.

Den generelle afvigelse mellem de faktiske udgifter og indikatoren er ubetydelig. Afvigelserne for enkelte kapitler er større, men de forventes at være midlertidige, da de hovedsagelig skyldes visse medlemsstaters betalingsrytme, der påvirker bevillingsforbruget i de pågældende kapitler.

BILAG 1 Beregning af udgiftsprofilen for regnskabsåret 2002

1. Indledning

Ifølge artikel 7 i Rådets forordning (EF) nr. 2040/2000 af 26. september 2000 om budgetdisciplin skal Kommissionen indføre et alarmsystem for udviklingen i udgifterne for EUGFL, Garantisektionen, kapitel for kapitel. Med henblik herpå forelægger Kommissionen Rådet og Europa-Parlamentet månedlige rapporter om udviklingen i de faktiske udgifter i forhold til de fastlagte udgiftsprofiler.

Kommissionen udarbejder profilerne for hvert kapitel i budgettet, så snart budgetdataene foreligger. De er, hvor det er hensigtsmæssigt, baseret på de gennemsnitlige månedlige udgifter i de tre foregående år.

2. Beregningsmetode - Generel regel

Metoden går ud på at udarbejde profiler pr. kapitel ud fra tallene for de enkelte budgetkonti (jf. bilag 1) således:

a) Udgifterne i de tre foregående regnskabsår tilpasses om nødvendigt efter kontoplanen for det pågældende regnskabsår.

b) For hvert af de afsluttede regnskabsår beregnes der en profil med kumulerede procentsatser på det laveste budgetniveau (konto eller artikel uden konto).

c) Den historiske profil for hver budgetkonto svarer til det aritmetiske gennemsnit af procentsatserne for de tilsvarende måneder i hvert regnskabsår.

d) Ved at multiplicere den således opnåede procentsats med bevillingen i budgetkontoen for det pågældende regnskabsår fremkommer det udgiftsbeløb - for en konto - der kan anses for normalt på en given dato.

e) Indikatoren på et højere niveau opnås ved at sammenlægge beløbene på de deraf omfattede lavere niveauer (kapitel = sum af beløbene for hver konto).

Disse beløb i procent af budgettet for det enkelte kapitel giver den profil, der skal tages i betragtning for kapitlet. I profilen tages der således hensyn til vægtningen af de lavere niveauer (artikler og konti).

Profilerne skal også afspejle eventuelle betalingsfrister, der er fastsat i henhold til reglerne.

3. Undtagelser fra den generelle regel

Generelt beregnes profiler som beskrevet i punkt 2. Der skal dog indtages en anden holdning i visse tilfælde, især i følgende tilfælde:

a) Når de tidligere tal for en budgetkonto er helt usædvanlige, foretages de fornødne korrektioner.

b) Når tallene for en budgetkonto for et enkelt regnskabsår anses for at være mere repræsentative end de tidligere profiler, foretages beregningen på grundlag af dette enkelte regnskabsår.

c) Når særlige begivenheder gør, at de tidligere tal for en budgetkonto ikke afspejler den forventede udgiftsrytme (ny konto, ændring af reglerne eller ændring af betalingsfristerne), udarbejdes der en teoretisk profil på grundlag af arbejdshypoteser, hvor der tages hensyn til de nye forhold.

d) For konti vedrørende udgifter til offentlig oplagring bør der, da værdinedskrivningen ved regnskabsårets udgang har betydelig indflydelse på udgiftsrytmen, og da en sådan værdinedskrivning varierer meget fra regnskabsår til regnskabsår, ved beregning af den tidligere profil ses bort fra værdinedskrivningen. Dernæst indregnes den forventede værdinedskrivning for 2002-budgettet i den forventede udgift for den sidste måned i regnskabsåret, hvilket så giver den endelige profil for disse budgetkonti.

e) For konti, der vedrører opkrævninger i forbindelse med svig og uregelmæssigheder, (som ifølge sagens natur er vanskelige at forudse), anses en lineær profil for hele regnskabsåret for at være den bedste metode.

Der er redegjort for disse undtagelser nedenfor, konto for konto.

Kapitel 10 - Markafgrøder

B1-1040 - Producentstøtte - majs (majsbasisområder)

B1-1041 - Producentstøtte - korn (uden for majsbasisområder)

B1-1042 - Producentstøtte - rapsfrø, solsikkefrø og sojabønner

B1-1043 - Producentstøtte - ærter, bønner, hestebønner og sødlupiner

B1-1044 - Producentstøtte - hørfrø (undtagen frø af spindhør)

B1-1045 - Supplerende støtte - hård hvede: traditionelle produktionsområder

B1-1047 - Støtte - græsensilage

B1-1049 - Frivillig jordudtagning

B1-1050 - Producentstøtte - majs (majsbasisområder)

B1-1051 - Producentstøtte - korn (uden for majsbasisområder)

B1-1052 - Producentstøtte - rapsfrø, solsikkefrø og sojabønner

B1-1053 - Producentstøtte - ærter, bønner, hestebønner og sødlupiner

B1-1054 - Producentstøtte - hørfrø (undtagen frø af spindhør)

B1-1056 - Supplerende støtte - hård hvede: traditionelle produktionsområder

B1-1057 - Supplerende støtte - hård hvede: ikke-traditionelle produktionsområder

B1-1058 - Støtte - græsensilage

B1-1060 - Jordudtagning i forbindelse med hektarstøtte

Fra produktionsåret 2000/01 og frem er betalingsfristerne blevet ændret ved forordning (EF) nr. 1251/1999, og gennemsnittet for de tre foregående produktionsår er derfor ikke repræsentativt for den nye situation. Profilen er derfor baseret på regnskabsåret 2001.

Kapitel 12 - Olivenolie

B1-1210 - Produktionsstøtte

Som følge af ændringen af reglerne i 2000 er profilen udelukkende udarbejdet på grundlag af data for regnskabsårene 2000 og 2001.

B1-1239 - Andre interventioner i form af oplagring

Regnskabsåret 2001 er ikke repræsentativt, for der var ingen oplagring i årets begyndelse. Profilen er derfor udformet lineært for hele året.

B1-129 - Andet

Udgiftsprofilen for 1999 afviger så meget fra udgiftsprofilen i de to andre regnskabsår, at den ikke anses for at være repræsentativ. Profilen er derfor baseret på regnskabsårene 2000 og 2001.

Kapitel 15 - Frugt og grøntsager

B1-1509 - Andre interventioner

Eftersom de udgifter, der indgår i denne konto, er blevet ændret, udarbejdes udgiftsprofilen for 2002 således:

5% i november, 5% i december og resten spredt lineært over januar til oktober.

B1-1515 - Godtgørelser til fremme af forarbejdningen af citrusfrugter

Som følge af en ændret tidsplan for betalinger skal profilen udarbejdes på grundlag af regnskabsårene 2000 og 2001.

Kapitel 16 - Produkter henhørende under vinsektoren

B1-1611 - Destillation af vin

Som følge af de nye regler, der trådte i kraft i august 2000, er profilen udelukkende baseret på data for regnskabsåret 2001.

B1-1625 - Støtte til privat oplagring

Da denne foranstaltning blev indført i 2001, er der udarbejdet en lineær profil for hele 2002.

B1-164 Præmier for endelig nedlæggelse af vinarealer

Udgiftsprofilen for 1999 afviger så meget fra udgiftsprofilen i de to andre regnskabsår, at den ikke anses for at være repræsentativ. Profilen skal derfor baseres på regnskabsårene 2000 og 2001.

B1-165 - Foranstaltninger til omstrukturering og omlægning af vindyrkningsarealer

Da udgifterne forventes at begynde i januar som følge af beslutningerne i oktober, og da der ifølge reglerne skal være indgivet udgiftsanmeldelse senest den 30. juni, er udgiftsprofilen udarbejdet lineært for januar til juni.

Kapitel 17 - Tobak

B1-175 - Fællesskabsfonden for forskning og oplysning

Udgiftsprofilen for 1999 afviger så meget fra udgiftsprofilen i de to andre regnskabsår, at den ikke anses for at være repræsentativ.

Profilen skal derfor baseres på regnskabsårene 2000 og 2001.

Kapitel 20 - Mælk og mejeriprodukter

B1-2071 - Tillægsafgift

Udgiftsprofilen for 1999 afviger så meget fra udgiftsprofilen i de to andre regnskabsår, at den ikke anses for at være repræsentativ. Profilen skal derfor baseres på regnskabsårene 2000 og 2001.

B1-2099 - Andet

Da der er tale om punktvise betalinger, skal der udarbejdes en lineær profil.

Kapitel 21 - Oksekød

B1-2110 - Privat oplagring

Da alle udgifter forventes afholdt inden marts 2002, er der udarbejdet en lineær profil for november til marts.

B1-2111 - Tekniske udgifter til offentlig oplagring

B1-2112 - Finansieringsudgifter til offentlig oplagring

B1-2113 - Andre udgifter til offentlig oplagring

Regnskabsåret 2001 kan ikke betragtes som repræsentativt, da der ikke var nogen oplagring i årets begyndelse. Profilen for 2002 er udarbejdet lineært, fordi der var lagre ved årets begyndelse, og fordi opkøb og salg forventes at være begrænset i regnskabsåret 2002.

B1- 2114 - Nedskrivning af lagrene

Da opkøbene forventes afsluttet inden den 30. juni 2002, er profilen udarbejdet lineært for november til juni for 80% af budgettet, mens de resterende 20% af budgettet forventes brugt i oktober til yderligere nedskrivning.

B01-2124 - Slagtepræmier

Profilen er baseret på regnskabsåret 2001, som er det eneste år, der kan anses for at være repræsentativt.

B1-2128 - Supplerende betalinger

Da der var tale om en ny foranstaltning i 2001, er profilen baseret på regnskabsåret 2001.

B1-2129 - Andre interventioner

Eftersom foranstaltningen skal slutte i december 2002, er der udarbejdet en lineær profil for november til marts for 80% af budgettet, mens de resterende 20% er fordelt lineært på april til oktober.

Kapitel 22 - Fåre- og gedekød

B1-2220 - Præmier for moderfår og geder

B1-2221 - Fast præmie for moderfår og geder i ugunstigt stillede områder og i bjergområder

På grund af reformen i denne sektor er det kun andet forskud og præmiesaldoen for 2001, der skal afholdes over 2002-budgettet. Eftersom udgifterne for regnskabsåret 2001 i underkonto B1-2220-011, B1-2220-012 og B1-2220-026 også svarer til andet forskud og saldoen for regnskabsåret 2000, er profilen for konto B1-2220 baseret på regnskabsåret 2001, hvis kun disse underkonti tages i betragtning. Profilen for konto B1-2221 er også baseret på regnskabsåret 2001, men kun underkonti B1-2221-010 og B1-2221-026 tages i betragtning, eftersom udgifterne til disse underkonti svarer til andet forskud og saldoen for regnskabsåret 2000.

Kapitel 23 - Svinekød

B1-2300 - Restitutioner - svinekød

Udgiftsprofilen for 1999 afviger så meget fra udgiftsprofilen i de to andre regnskabsår, at den ikke anses for at være repræsentativ. Profilen skal derfor baseres på regnskabsårene 2000 og 2001.

B1-232 - Andre foranstaltninger vedrørende animalske produkter

Regnskabsåret 1998 var en indkøringsperiode, og regnskabsåret 1999 var heller ikke repræsentativt, eftersom der både blev betalt for nye programmer og udestående beløb for tidligere programmer. Profilen skal derfor baseres på regnskabsårene 2000 og 2001.

Kapitel 30 - Restitutioner for visse varer fremstillet ved forarbejdning af landbrugsprodukter

B1-3000 - Restitutioner for korn, der eksporteres i form af spiritusholdige drikkevarer

Da reglerne blev ændret i juli 2000, skal profilen udelukkende baseres på regnskabsåret 2001.

Kapitel 33 - Veterinær- og plantesundhedsforanstaltninger

B1-330 - Programmer for udryddelse og overvågning af dyresygdomme

B1-331 - Andre foranstaltninger på veterinærområdet

B1-332 - Nødfond for dyresygdomme

B1-333 - Planteværn

Da der er tale om direkte betalinger, er profilen baseret på de forventede udgifter for regnskabsåret 2002.

B1-333A - Planteværn - administrationsudgifter

Da denne konto vedrører administrative udgifter, er der ikke udarbejdet nogen profil for denne konto.

Kapitel 36 - Kontrol og forebyggelse - EUGFL, Garantisektionen

B1-3601 - Fortegnelse over vindyrkningsarealer

Da der ikke foreligger et referencegrundlag, er profilen udformet lineært for hele regnskabsåret.

B1-3602 - Andre aktioner

Da beslutningen om, hvor store beløb der skal ydes til handlingsprogrammerne for regnskabsåret 2002, sandsynligvis træffes i februar, forventes udgifterne at nå op på 100% fra marts.

B1-361A - Kontrol og forebyggelse - direkte EU-betalinger (administrationsudgifter)

Da der er tale om administrative udgifter, udarbejdes der ikke nogen profil for denne post.

Kapitel 38 - Forbrugsfremmende foranstaltninger

B1-3801 - Foranstaltninger i tredjelande

De nye rammebestemmelser er endnu ikke vedtaget. Der er derfor mest relevant at udarbejde en lineær profil for juli til oktober.

B1-3820 - Oplysning om den fælles landbrugspolitik

Profilen udarbejdes på grundlag af regnskabsåret 2001, fordi der ingen udgifter var i 1999, og fordi udgiftsrytmen i 2000 afveg stærkt fra udgiftsrytmen i 2001.

Kapitel 39 - Andre foranstaltninger

B1-3900 - Agromonetær støtte

1999 er ikke repræsentativ, idet det var en indkøringsperiode. Profilen er derfor baseret på regnskabsårene 2000 og 2001.

Kapitel 40 - Landdistrikternes udvikling

B1-4000 - Investeringer i landbrugsbedrifter

B1-4010 - Etablering af unge landbrugere

B1-4020 - Uddannelse

Ny foranstaltning: profilen udarbejdes på grundlag af udgiftsrytmen i regnskabsåret 2001.

B1-4030 - Førtidspensionering (ny ordning)

Anvendelse af profilen for den tidligere ordning, som fra 2001 hører ind under denne konto.

B1-4040 - Ugunstigt stillede områder

Ny foranstaltning: profilen udarbejdes på grundlag af udgiftsrytmen i regnskabsåret 2001.

B1-4050 - Foranstaltninger vedrørende miljøvenligt landbrug (ny ordning)

Anvendelse af profilen for den tidligere ordning, som fra 2001 hører ind under denne konto.

B1-4060 - Forbedring af forarbejdningen og afsætningen af landbrugsprodukter

Ny foranstaltning: profilen udarbejdes på grundlag af udgiftsrytmen i regnskabsåret 2001.

B01-4070 - Skovbrug

Anvendelse af profilen for den tidligere ordning, som fra 2001 hører ind under denne konto.

B01-4071 - Skovbrug (ny ordning, andet)

B01-4080 - De vigtigste foranstaltninger i tilknytning til landbrugssektoren

B1-4081 - Andre foranstaltninger

B1-4091 - Evaluering

B1-4092 - Overgangsforanstaltninger

Ny foranstaltning: profilen udarbejdes på grundlag af udgiftsrytmen i regnskabsåret 2001.

>TABELPOSITION>